
             REPUBLIKA HRVATSKA
KOPRIVNIČKO-KRIŽEVAČKA ŽUPANIJA
               OPĆINA NOVO VIRJE
 JEDINSTVENI UPRAVNI ODJEL
      Trg Vladimira Jagarinca 5
            48355 Novo Virje

KLASA: 400-02/23-01/01
URBROJ: 2137-22-23-4
Novo Virje, 03. kolovoza 2023. 

Matični broj: 02548534
Šifarska oznaka: 8411
· Opće djelatnosti javne uprave 


OBRAZLOŽENJE
Ostvarenje prihoda i rashoda, primitaka i izdataka
Za razdoblje od 01. siječnja do 31. prosinca 2022. godine

 Na temelju članka 79. Zakona o proračunu ( "Narodne novine" broj 144/21), članka 4. stavak 1. točka 7 Pravilnika o polugodišnjem i godišnjem izvršenju proračuna  ( "Narodne novine" broj 24/13, 102/17, 01/20 i 147/20) obrazloženje ostvarenje prihoda i rashoda, primitaka i izdataka čini sastavni dio polugodišnjeg izvještaja o izvršenju Proračuna.
Proračun Općine Novo Virje za 2022. godinu donijelo je Općinsko vijeće Općine Novo Virje na 5. sjednici održanoj 16. prosinca 2021. godine. Proračunom su planirani uravnoteženi prihodi i primici sa rashodima i izdacima u svoti od 8.227.884,00 kn. I Izmjene i dopune Općinsko vijeće Općine Novo Virje donijelo je 31. svibnja 2022. godine, u svoti planiranog proračuna od 9.460.182,13 kn te II. Izmjene i dopune Općinsko vijeće Općine Novo Virje donijelo je 20. listopada 2022. godine, u svoti planiranog proračuna od 12.370.237,13 kuna.

I. PRIHODI I PRIMICI

1.1. Prihodi poslovanja
Proračunski prihodi poslovanja naplaćeni su u svoti od 8.479.096,05 kn. Realizacija
prihoda u odnosu na isto izvještajno razdoblje prethodne godine je veća za 45,44%. 
Najznačajniji izvor prihoda poslovanja čine prihodi od nefinancijske imovine s osnove dobivenih naknada za pridobivenu količinu energetskih mineralnih  sirovina ( u daljnjem tekstu: renta Ina d.d. ). Ostvareni prihodi od rente Ina d.d. iznose 4.232.129,81 kn što je za cca 91,58% više u odnosu na isto izvještajno razdoblje 2021. godine kada je iznosila 2.183.320,57 kn. 
Uz rentu prihodi od nefinancijske imovine čine: a) naknada za koncesije za obavljanje dimnjačarskih poslova s područja Općine Novo Virje u iznosu od 9.837,82 kn, b) prihodi od iznajmljivanja opreme-vage u iznosu od 3.539,00 kn, c) naknada za korištenje mrtvačnice u iznosu 7.300,00 kn, d) prihodi od iznajmljivanja društvenog doma od 2.260,39 kn, e) ostale naknade za korištenje nefinancijske imovine HT u iznosu od 13.101,41kn,  f) naknade za legalizaciju nezakonito izgrađenih objekata u iznosu od 2.276,32 kn. 
Druge po redu najznačajnije prihode poslovanja čine pomoći iz inozemstva i od subjekata unutar općeg proračuna u iznosu od 2.965.246,91 kn. U odnosu na isto izvještajno razdoblje prethodne godine njihova je realizacija veća za 13,03 %.
U 2022. godini : primljena su sredstva iz državnog proračuna u iznosu od 1.853.283,17 kn  ( kompenzacijske mjere za fiskalno izravnanje). 
Primljena su sredstva od Središnjeg ureda za demografiju i mlade u iznosu od 187.000,00 kn za sufinanciranje plaća u dječjem  vrtiću Bregunica.
Zaprimljena su sredstava od LAG Podravina za sufinanciranje nabave dječjeg igrališta kraj općine čija je nabava započeta još  2020. godine, a postava igrališta je bila početkom 2021. godine u iznosu od 99.750,00 kuna. 
Primljena su sredstva Ministarstvo regionalnog razvoja u iznosu od 150.000,00 kuna za 
sufinanciranje projekta izgradnje mosne vage i mjeriteljske kućice. 
Sukladno podnesenim zahtjevima za isplatu/nadoknadu sredstava iz projekta : Program Zaželi – „Brižne žene Podravske 2“ Općina Novo Virje je primila sredstva u iznosu od 169.774,75 kuna. 
Ministarstvo gospodarstva i održivog razvoja isplatilo je temeljem ugovora o dodjeli bespovratnih sredstava za nabavu Mobilnog reciklažnog dvorišta u iznosu od 163.466,68 kn.
Ministarstvo prostornog uređenja isplatilo temeljem ugovora o dodjeli bespovratnih sredstava za nabavu traktora i malčera za potrebe Općine Novo Virje u iznosu od 100.000,00 kuna.
Tekuće pomoći od Hrvatskog zavoda za zapošljavanje za jednog radnika na javnim radovima zaposlenog na vrijeme od 6 mjeseci u iznosu od 33.539,44 kuna.
	 
Prihodi od poreza  sa povećanjem od 22,93% u odnosu na izvještajno razdoblje prethodne godine, odnosno realizacijom od 107,54% u odnosu na plan tekuće godine. prihodi od poreza obuhvaćaju: prihodi od poreza na dohodak, porez na imovinu i porez na robu i usluge. Porez na dohodak u ovom izvještajnom razdoblju iznosi 618.031,88 kn, porez na imovinu ( porez na promet nekretnina ) 80.419,18 kn i porez na robu i usluge ( porez na potrošnju) iznosu 9.165,02 kn. 

Prihodi po posebnim propisima  za izvještajno razdoblje 2022. godine iznose 528.906 kn. Prihod od vodnog gospodarstva iznosi 2.280,36 kn, doprinos za šume 122.397,11 kn, grobna naknada iznosi 61.024,85 kn, te namjenski prihodi vrtića s osnove uplate roditelja za smještaj djece u vrtiću iznose 156.062,02 kn. 

Komunalni doprinos i naknade u ovom izvještajnom razdoblju iznose 185.942,62 kn od toga je komunalni doprinos 9.915,64 kn a komunalna naknada 176.026,98 kn.

Prihodi od pruženih usluga u ovom izvještajnom razdoblju iznose 6.504,00 kuna a odnosi se na pružanje usluga vaganja na mosnoj vagi.

II. RASHODI I IZDACI

2.1.  Rashodi poslovanja
Rashodi poslovanja realizirani su u svoti 4.056.107,91 kn ili 71,59% od plana. 

Rashodi za zaposlene obuhvaćaju bruto plaću načelnika, zaposlenih  u Jedinstvenom upravnom odjelu, zaposlenih  u vrtiću, plaću osobe zaposlene preko javnog rada te djelatnica na projektu „Zaželi“ faza II. Njihova realizacija iznosi 98,80% više u odnosu na Plan.

Materijalni rashodi su realizirani u iznosu od 1.178.263,57 kn ili 56,12% od tekućeg plana. Njih čine: naknade troškova zaposlenima ( službena putovanja, naknade za prijevoz na posao i s posla, stručno usavršavanje zaposlenika i naknada za korištenje privatnog automobila u službene svrhe djelatnika JUO i djelatnica dječjeg vrtića) u iznosu od 85.649,90 kn. Rashodi za materijal i energiju su ostvareni u iznosu od 283.181,96 kn a čine ih uredski materijal i ostali materijalni rashodi, namirnice za dječji vrtić, troškovi energije plina i električne energije, materijal i dijelovi za tekuće i investicijsko održavanje, sitni inventar ( dječji vrtić i općina). Rashodi za usluge su ostvareni u iznosu od 730.239,62 kuna a čine ih usluge telefone i pošte, tekućeg i investicijskog održavanja, usluge promidžbe i informiranja, komunalne usluge, zdravstvene i veterinarske usluge, intelektualne i računalne usluge. Ostali nespomenuti rashodi poslovanja ostvareni su u iznosu od 79.192,09 kn, a odnose se na premije osiguranja, reprezentacija i ostale nespomenute rashode poslovanja- cvijeće. Financijski rashodi -  kamate za primljeni kredit, bankarske i usluge platnog prometa su ostvarene u iznosu od 34.692,04 kn. Subvencije poljoprivrednim gospodarstvima su 141.998,11 kn a odnose se na sufinanciranje umjetnog osjemenjivanja krava i krmača, osiguranje usjeva u poljoprivredi. Pomoći dane u inozemstvo i unutar opće države ( Javna vatrogasna postrojba, OŠ Molve i Ferdinandovac, ŽUC)  iznose 193.937,04 kn. Naknada građanima i kućanstvima iznose 262.466,87 kn a njih čine: dar za novorođenčad, troškovi prijevoza srednjoškolcima i studentima, gerontoprogram, sufinanciranje prehrane učenicima u osnovnoj školi, sufinanciranje kupnji radnih bilježnica i pribora za osnovnoškolce, pomoć mladim obiteljima kod kupnje nekretnina ili adaptacije istih, božićnice za umirovljenike, dječjih darova za „Sv. Nikolu“,  Ostali rashodi su ostvareni u iznosu od 847.714,61 kn a odnosi se na tekuće donacije udrugama i kapitalne donacije ( DVD- uređenje vatrogasnih domova i ŠRK Drava za uređenje izletišta Čarda“). 

2.2. Rashodi za nabavu nefinancijske imovine 

Rashodi za nabavu nefinancijske imovine ostvareni su u iznosu 1.133.963,04 kn, što je za 28,83% manje u odnosu na isto izvještajno razdoblje prethodne godine.
U okviru ove skupine financirani su slijedeći rashodi:

	Opis
	Iznos u HRK

	Projektna dokumentacija ( Trepčanska ulica i ulica Miolanke)
	87.000,00

	Vodnokomunalna infrastruktura
	17.365,34

	Projektna dokumentacija- Rekreacijski centar
	22.500,00

	Izgradnja mosne vage i mjeriteljske kućice
	629.219,70

	Nabava kosilice i malčera
	75.398,00

	Traktor Lamborghini
	281.250,00

	Aplikacija- transparentnost isplate iz proračuna 
	18.750,00

	Zadnji dio izmjena prostornog plana
	2.480,00



3. IZDACI ZA FINANCIJSKU IMOVINU I OTPLATE ZAJMOVA

3.1.  Izdaci za financijsku imovinu i otplate zajmova 
Izdaci za financijsku imovinu i otplate zajmova u 2022. godini ostvareni su u iznosu od 300.000,00 kn.
III. OBRAZLOŽENJE IZVRŠENJA PROGRAMA 

Razdjel 001 Općinski načelnik i općinsko vijeće
Glava 00101 Općinski načelnik i općinsko vijeće
Program 1001 Donošenje akata i mjera iz djelokruga predstavničkog i izvršnog tijela

A100001: Predstavnička i izvršna tijela: realizirano 166.088,54 kn

Realizacija obuhvaća rashode za plaću u iznosu 131.255,62 kn, naknadu prijevoza općinskog načelnika ( službena putovanja, naknada za prijevoz na posao i s posla, naknada za korištenje privatnog automobila u službene svrhe) u iznosu 22.055,44 kn, Odlukom o raspoređivanju redovitih sredstava  za rad političkih stranaka zastupljenih u Općinskom vijeću Općine Novo Virje  utrošeno je 10.000,00 kn, članstvo Općine Novo Virje u Hrvatskoj zajednici općine za 2022. godinu isplaćeno je 2.777,48, kn.
 
Razdjel 002 Jedinstveni upravni odjel
Glava 00201 Jedinstveni upravni odjel
Program 1002 Priprema i donošenje akata iz djelokruga tijela

A1000003: Administrativno, tehničko i stručno osoblje – realizirano 602.266,92 kn

Plaće djelatnika u Jedinstvenom upravnom odjelu te naknade troškova zaposlenima ( službeni putovanja, naknada za prijevoz na posao i s posla, loko vožnja u iznosu 360.616,56 kn ). Realizirani su troškovi jedinstvenog upravnog odjela što se tiče troškova energije, uredskog materijala, troškovi telefona, poštarina,  interneta, usluge promidžbe, komunalne usluge, intelektualne i računalne usluge, troškovi reprezentacije, bankarske usluge  u iznosu od 229.877,36 kn. U 2022. godine je nabavljana kosilica za održavanje javnih površina ( 1.749,00 kn), nabava mikrovalne pećnice za potrebe Jedinstvenog upravnog odjela u vrijednosti 649,00kn.

A100004: Održavanje zgrada za redovno korištenje – realizirano 8.020,00 kn

Pod tom realizacijom spada osiguranje zgrade Jedinstvenog upravnog odjela Općine Novo Virje i popravak krovišta na zgradi općine nakon olujnog vjetra. 

A100020: Otplata dugoročnog kredita – realizirano 318.709,96 kn

Općina Novo Virje za razdoblje od 01. siječnja do 31. prosinca 2022. godine izdvojila 318.709,96 kn za otplatu dugoročnog kredita za izgradnju dječjeg vrtića. Zadnja rata kredita je 31.08.2023. godine.

A100005: Održavanje plovila i stočnih vaga za redovno korištenje – realizirano 27.061,80 kn

Izvršeni su radovi na stočnoj vagi u Crncu – ravnanje zemlje i obnova limarije, te baždarenje stočne vage u Crncu i Drenovici. 

T100004: Strategija, plan i registar imovine – realizirano 13.250,00 kn
T100007: Održavanje aplikacije komunalne infrastrukture – realizirano 3.750,00 kn
A100056: Transparentnost isplate iz proračuna – realizirano 25.500,00 kn

S 01.01.2022. godine sve općine imaju u obavezi na svojim stranicama objavljivati sve isplate iz proračuna, tako da je Općina Novo Virje nabavila aplikaciju transparentnost isplate iz proračuna gdje se mogu vidjeti sve isplate iz općinskog proračuna.

Program: 1016 Aktivna politika zapošljavanja
A100034: Javni radovi Općine Novo Virje – realizirano 34.249,18 kn

Sa Hrvatskim zavodom za zapošljavanje sklopljen je ugovor o financiranju zapošljavanja jedne osobe u javnom radu u visini do 100% troška minimalne plaće uvećane za doprinose na osnovicu i naknadu za prijevoz za razdoblje od 02.06.-01.12.2022. godine. 

Glava 00202 Civilna i protupožarna zaštita
Program 1003 Civilna i protupožarna zaštita

A100007: Protupožarna zaštita – realizirano 547.752,12 kn

Za poslovanje vatrogasne zajednice Općine Novo Virje isplaćeno je 69.000,00 kn. 440.804,00 kuna je isplaćeno dobrovoljnim društvima za obnovu vatrogasnih domova u Crncu ( krovište), Drenovica ( zamjena ulaznih vrata ), Medvedička ( zamjena lima na krovištu  vatrogasnog doma i zamjena prozora te nanošenje fasade na zgradu vatrogasnog doma ) i dio poreza za JVP u iznosu od 37.948,12 kn.

A100041: Gorska služba spašavanja – realizirano 7.500,00 kn

Na temelju sklopljenog ugovora o financiranju Hrvatske gorske službe spašavanje Općina Novo Virje je isplatila 7.500,00 kn za 2022. godinu-
 
GLAVA 00203 Gospodarske i komunalne djelatnosti
Program 1004 Poticanje razvoja gospodarstva

A100024: Donacije i ostali rashodi – realizirano 5.000,00

Temeljem ugovora Proizvođačkoj organizaciji „Drava-Sava“ isplaćeno je 5.000,00 kn.

A100029: Izmjene i dopune prostornog plana uređenja Općine Novo Virje- realizirano 2.480,00 kn

Program: 1005 Poticanje razvoja poljoprivrede
A100009: Potpora poljoprivredi i obrtništvu – realizirano 146.998,11 kn

Općina Novo Virje u 2022. godini isplatila je za  sufinanciranje umjetnog osjemenjivanje krava i krmača te osiguranje usjeva u iznosu od 146.998,11 kn. Lag – Podravina plaćena je članarina u iznosu od 5.000,00 kn za 2022. godinu

GLAVA 00204 – KOMUNALNA INFRASTRUKTURA
Program: 1006 Održavanje komunalne infrastrukture

A100011: Održavanje cesta i drugih javnih površina – realizirano 129.673,49 kn

Općina Novo Virje je sklopila ugovor s firmom Iskopi Fuček za održavanje nerazvrstanih cesta na području Općine Novo Virje ( šljunčanje i razgrtanje šljunka na nerazvrstanim cestama ), malčiranje bankina uz nerazvrstane ceste, krpanje rupa na cestama s područja Općine Novo virje,  gorivo za kosilicu i cvijeće koje je posađeno na javne površine. 

A 100012: Održavanje groblja – realizirano 67.215,91 kn

U 2022. godine na troškove čišćenja i troškovi energije i goriva za kosilice je utrošeno 4.524,53 kn, poduzeće Iskop Fuček je uređivala ( ravnalo ) zemlju oko groblja, odvoz smeća ( kontejner lampaši ) i računale usluge ( održavanje aplikacije grobne naknade koje se plaće AXIOM d.o.o. ), obnavljanje glavnog križa na groblju i uređenje okoliša oko križa i sadnja cvijeća 30.625,00 kn. 

A100036: Imovinsko pravni odnosi za ceste – realizirano 19.213,80 kn

Izrada situacije izvedenog stanja i geodetskog elaborata izvedenog stanja nerazvrstane ceste ulica Medvedička – odvojak Ormanec, odvojak Ferenčić i odvojak Živko izradila je tvrtka Geotra d.o.o. za geodeziju, građevinarstvo, trgovinu i usluge. 

A100013: Javna rasvjeta – realizirano 120.188,20 kn

Na trošak javne rasvjete na području Općine Novo Virje je utrošeno u 2022. godini  120.188,20 kn. ( cijene el.energije su više u odnosu na prošlu godinu).

A100014: Komunalne usluge – realizirano 171.200,65 kn

Općina Novo Virje s Općinom Molve i s gradom Đurđevcom ima sklopljen sporazum za poslove komunalnog i poljoprivrednog redarstva, odvoz smeća sa zelenih otoka i zbrinjavanje agro folije, trošak deratizacije na području Općine Novo Virje, trošak naknade za korištenje odlagališta otpada koje se plaća Općini Koprivnički Ivanec, trošak veterinarskih usluga ( mirkočipiranje pasa, sterilizacija kuja i rezervacija mjesta u stacionu ) i naknada Fondu za zaštitu okoliša za 2021. godinu. 

K100012: Izgradnja vodno komunalne infrastrukture aglomeracije – realizirano 17.365,34 kn

Temeljem zahtjeva koje šalju Komunalije d.o.o. Đurđevac Općina Novo Virje isplaćuje sredstva za izgradnju vodno komunalne infrastrukture aglomeracije u našoj općini.

A100047: Istražni radovi i plan sanacije odlagalište otpada – realizirano 11.530,00 kn

K100018: Dodatno ulaganje na mostu Pačica – realizirano 36.081,99 kn

U dogovoru s Hrvatskim vodama i Općinom Ferdinandovac, Općina Novo Virje su obnovile most Pačica  u iznosu od 36.081,99 kn. 

K100019: Uređenje okoliša oko škole – realizirano 13.558,64 kn
Općina Novo Virje je uredila  okoliš i samo igralište Područne škole Drenovica ( iskop panjeva oko igrališta, postavljanje i farbanje ograde, postava mreže iza golova, postavljanje koševa za košarku, i sadnja cvijeća i ukrasnog bilja). 

K100014: Asfaltiranje nerazvrstanih cesta-sufinanciranje županija – realizirano 91.213,30 kn

Temeljem ugovora između općine Novo Virje i Županijske uprave za ceste, na području naše općine je asfaltirana  je ulica Drenovica u dužini oko 1000 metara. 

K100020-1: Nabava stroja – realizirano 364.421,20 kn

Općina Novo Virje je krajem 2022. godine nabavila traktor Lamborgini i malčer za malčiranje nerazvrstanih cesta na području naše općine.

Program 1007: Izgradnja objekata i uređaja komunalne infrastrukture

K100013: Mobilno reciklažno dvorište – realizirano 13.690,63 kn

Temeljem ugovora o dodjeli bespovratnih sredstava za projekte koji se financiraju iz EU fondova potpisanim s Ministarstvom gospodarstva i održivog razvoja i Fondom za zaštiti okoliša i energetsku unčikovitost, Općina Novo Virje je morala reklamirati mobilno reciklažno dvorište koje je nabavila ( objava u Glasu Podravine i Podravskom listu, te tisak reklamnog materijala). 

K100015: Izgradnja mosne vage – realizirano 660.318,53 kn

Početak gradnje mosne vage i mjeriteljske kućice za započelo u zadnjem kvartalu 2021. godine kada je izdana 1. privremena situacija, a nastavak izgradnje je nastavljeno u ovom izvještajnom razdoblju kada je i projekt završen. Trošak izgradnje mosne vaga i stručnog nadzora te ostalih troškova iznosi 660.318,53 kn.

K100002: Asfaltiranje cesta – realizirano 87.000,00 kn

Općina Novo Virje je u 2022. godini napravila projektnu dokumentaciju za Trepčansku ulici i ulicu Miolanke. 

GLAVA 00205 Djelatnost športa, kulture i religije
Program 1008 Program javnih potreba u kulturi

A100002: Dani općine – realizirano 33.112,04 kn

Dani općine Novo Virje se tradicionalno svake godine održavaju krajem travnja i početkom svibnja, u 2022. godini za potrebe održavanja manifestacija je utrošeno 33.112,04 kn.

A100053: Manifestacija tokom godine – Tamburijada – realizirano 14.007,06 kn

2022. godine na manifestaciju Tamburijada u Novom Virju je potrošeno 14.007,06 kn.

A100016: Služba kulture – realizirano 41.000,00 kn

Financiranje aktivnosti kulturnih udruga koje djeluju na području općine kroz dodijeljene donacije. 

A100017: Usluga Bibliobusa – realizirano 13.000,00 kn

Temeljem potpisanog Ugovora o suradnji pružene su knjižne usluge dolaskom bibliobusa na stajalište korisnika – Općine Novo Virje dva puta mjesečno. Općina Novo Virje je uplatila tekuću pomoć za nabavu novog bibliobusa u iznosu od 6.000,00 kn.

Program 1009: Program javnih potreba u sportu

A100015: Službe rekreacije i sporta – realizirano 244.733,13 kn

Financiranje aktivnosti sportskih udruga koje djeluju na području općine kroz dodijeljene donacije. U 2022. godini za sportske udruge je isplaćeno 155.000,00 kn, a kapitalne donacije za ŠRD DRAVA za adaptaciju izletišta Čarda su isplaćene u iznosu 89.733,13 kn.

K100021: Rekreacijski centar – realizirano 22.500,00 kn

U 2022. godini je napravljena projektna dokumentacija za rekreacijski centar u Novom Virju kraj nogometnog igrališta NK „Graničar“.

Program 1010: Program javnih potreba u religiji

A100018: Pomoć vjerskoj zajednici – realizirano 13.000,00 kn

Podržavanje aktivnosti koje pridonosi razvitku i promicanju vjerskog života na području naše općine.

Glava 00206 Javne potrebe u obrazovanju
Program 1011 Program predškolskog odgoja i obrazovanja

A100019: Predškolski odgoj DV „Bregunica“

U 2022. godine Općina je sufinancirala rad dječjeg vrtića „Bregunica“ Novo Virje u iznosu 645.617,36 kn. Uplate roditelja za smještaj djece u vrtiću iznose 148.874,20 kn, a uplaćena sredstva od Ministarstva znanosti i obrazovanja temeljem Odluke o sufinanciranju programa javnih potreba u predškolskom odgoju i obrazovanju (mala škola)  iznose 1.576,52 kn za 2022. godinu i 187.000,00 kn.

Program 1012 Osnovno obrazovanje
A100021: Osnovno obrazovanje – realizirano 70.149,66 kn 

Sufinanciranje prehrane u Područnoj školi Drenovica i Crnec te Osnovnim školama Ferdinandovac i Molve ( pošto učenici iz područne škola Medvedička nakon 5. rauzreda idu u Osnovnu školu Molve), sufinanciranje akcije „Sigurno u prometu 2022“ u osnovnim školama ( obuhvaća učenike 5. razreda, a cilj akcije je podizanje prometne kulture sigurnosti u prometu na cestama i zaštita), farbanje učionica u Područnoj školi Medvedička. 

Program 1013 Program srednjoškolskog i visokog obrazovanja
A100022: Troškovi prijevoza studentima i srednjoškolcima – realizirano 64.400,00 kn

Temeljem Odluke o sufinanciranju prijevoza učenicima srednjih škola i studentima s područja Općine Novo Virje  za školsku godinu 2021./2022. drugo polugodište i podnesenih zahtjeva za školsku godinu 2022/2023., isplaćeno je za prvo polugodište 2022. godine.

Glava 00207 Programska djelatnost socijalne skrbi
Program 1014 Socijalna zaštita

A100023: Gerontoprogram – realizirano 38.602,94 kn

Temeljem potpisanog sporazuma o provođenju programa pomoć u kući starijim osobama u razdoblju od 01.01.-31.12.2022. godine, Općina Novo Virje sufinancira plaću djelatnice zaposlene koja brine o nemoćnima i starim s područja naše općine. 

A100037: Projekt Zaželi – realizirano 129.666,83 kn

S 01.09.2021. godine sklopljeni su ugovori s ženama koje će pružati pomoć starijim osobama na području Općine Novo Virje. Općina Kalinovac je nositelj projekta. Ugovor traje do 31.08.2022. godine, zaposlene su tri žene s područja naše općine gdje svaka brine za šest korisnika. 

A100025: Darovi za novorođenčad i božićni darovi – realizirano 30.982,00 kn

Zaključkom općinskog načelnika odobrene su pomoći za novorođeno dijete u iznosu od 11.000,00 kn ( 9. zahtjeva ). Za božićne darove isplaćeno je 19.982,00 kn.

A100030: Naknada za troškove stanovanja i naknade umirovljenicima – realizirano 12.800,00kn

Općina Novo Virje u 2022. godini je isplaćivala božićnice umirovljenicima i osobama u socijalno-materijalnoj potrebi s područja naše općine (64 zahtjeva- cenzus za ostvarivanja prava božićnice je bio 1.500,00kn).

A100056. Pomoć obiteljima – realizirano 68.225,90 kn

Početkom 2022. godine je donesena odluka kojom se pomaže mladima s područja naše općine za kupnju kuće ili adaptacije. U prošloj godini su bila tri zahtjeva, jedan zahtjev za kupnju kuće ( Crnjaković) i dva zahtjeva za adaptaciju kuće ( Lauš i Markov). 

Program 1015 Humanitarna skrb kroz udruge građana

A100032: Donacije Crvenom križu – realizirano 1.600,00 kn

Na temelju Ugovora o izravnoj dodjeli financijskih sredstava za financiranje gradskog društva Crvenog križa za 2022. godinu isplaćeno je 1.600,00 kn.

A100031: Donacije fizičkim osobama i ostale donacije – realizirano 7.300,00 kn

Temeljem zahtjeva od Povjerenstva za ravnopravnost spolova za održavanje Festivala žena iz ruralnih područja KKŽ koji se ove godine održao u Novigradu Podravskom isplaćeno je 1.000,00 kn. Našu općinu je predstavljala naša predsjednica Općinskog vijeća Općine Novo Virje Katarina Kozarić Šabarić. U okviru priredbe je održana i promocija Monografije Festivala žena iz ruralnih područja Koprivničko-križevačke županije. Na temelju zahtjeva od Hrvatskog domobrana isplaćeno je 300,00kn. Turističkoj zajednici grada Đurđevca je isplaćeno 1.000,00kn za obilježavanje 31. obljetnice ratnih postrojbi i Brankici Kovač je isplaćeno 5.000,00kn za putovanje kao pratnja kćerki na europsko prvenstvo u šahu. 

IV.REZULTAT POSLOVANJA

Ostvareni rezultat poslovanja dječjeg vrtića „Bregunica“ u 2022. godini je višak prihoda i primitaka u iznosu od 7.711,30 kn kao razlika prihoda i primitaka 990.779,38 kn i rashoda i poslovanja 983.068,08 kn. Višak ostvaren u 2022. godini u iznosu 7.711,30 pokriva preneseni manjak iz 2021. godinu u iznosu od 68.923,73 kn. Na kraju ostvareni rezultat poslovanja dječjeg vrtića je manjak u iznosu 61.212,43 kn. 

 Izvršenje Proračuna za 2022. godine sadržava izvršenje financijskog plana proračunskog korisnika Dječjeg vrtića „Bregunica“ Novo Virje, konsolidirani rezultat poslovanja ( bez prijenosa rezultata prethodne/ih godina ) je višak prihoda i primitaka u iznosu 2.989.025,10 kn.

V. STANJE NENAPLAĆENIH POTRAŽIVANJA, NEPODMIRENE I DOSPJELE OBVEZE TE STANJE POTENCIJALNIH OBVEZA PO OSNOVI SUDSKIH POSTUPAKA

Stanje nenaplaćenih potraživanja općine Novo Virje na dan 31. prosinca 2022. godine iznosi 291.622,64 kn.
· Potraživanja za poreze u iznosu od 33.272,58 kn
· Potraživanja za prihode od imovine u iznosu od 213.013,52 kn 
· Potraživanja za komunalne naknade, grobne naknade, doprinos za šume, ostale pristojbe i naknade u iznosu od 41.996,54 kn
· Potraživanja za kazne i upravne mjere u iznosu od 3.340,00 kn.
S datumom 31.12.2022. godine Dječji vrtić Bregunica nema nedospjela i dospjela potraživanja.

Stanje nepodmirenih obveza Općine Novo Virje na dan 31. prosinca 2022. godine iznose 400.875,58 kn.
· Obveze za zaposlene u iznosu od 38.608,07 kn
· Obveze za materijalne rashode u iznosu od 64.974,55 kn
· Obveze za financijske rashode u iznosu od 1.191,99 kn
· Obveze za naknade građanima i kućanstvima u iznosu od 23.601,07 kn
· Obveze za nabavu proizvedene dugotrajne imovine u iznosu od 47.500,03 kn
· Obveze za zajmove bankama i ostalim financijskom institucijama u iznosu od 224.999,87 kn.
Stanje nepodmirenih obveza Dječjeg vrtića Bregunica na dan 31. prosinca 2022. godine iznose 80.303,29 kn.
· Obveze za zaposlene u iznosu od 63.170,76 kn
· Obveze za materijalne rashode u iznosu od 16.655,33 kn
· Obveze za financijske rashode u iznosu od 477,20 kn
Potencijalne obveze po osnovi sudskih postupaka Općine Novo Virje i proračunskog korisnika dječjeg vrtića Bregunica ne postoje. 

